**Zápisnica z 1 zasadnutia OZ v obci Michalok, dňa 23.02.2022, so začiatkom o 17,30 hod.**

-------------------------------------------------------------------------------------------------------------------------------------

1. Starostka privítala prítomných poslancov. Dvaja poslanci sa zo zasadnutia pre nemoc ospravedlnili, preto za overovateľov zápisnice boli schválení Jozef Hamorník a Jaroslav Krištan.
2. Návrh programu zasadnutia poslanci schválili bez doplnenia.
3. Kontrola plnení uznesení. Uznesenia z posledného zasadnutia boli splnené.
4. Správa z výsledku kontroly hospodárenia obecného úradu. Starostka prečítala správu z kontroly hospodárenia OÚ za rok 2021, ktorú vypracovala kontrolórka obce. Odpovedala na otázky poslancov k predloženej správe.
5. Žiadosť o odpis pohľadávok na DNH za minulé roky. Obec Michalok, OÚ Michalok č.62 adresoval obecnému zastupiteľstvu obce Michalok - Žiadosť o odpis pohľadávky a to daňovníka Dušana Grešša vo výške 71,75 € za roky 2017-20021 a daňovníka n.o. Strieborný domov vo výške 349,26 € za roky 2018-2019.Nakoľko sa uvedené pohľadávky javia ako nevymožiteľné poslanci schválili odpis týchto pohľadávok.
6. Obec tak ako minulé roky podala žiadosť na dotáciu z PSK – Výzva poslancov 2022. Po telefonických rozhovoroch s poslancami obec podala žiadosť na zakúpenie chladiacej vitríny , ktorá bude slúžiť občanom pri spoločenských akciách na uskladnenie zákuskov, tort a minerálnych vôd. Žiadosť o dotáciu bola podaná vo výške 1500 €.
7. V tomto bode starostka informovala poslancov, že obec mala kontrolu z ORHaZZ z Vranov nad Top. Na základe tejto kontroly obec dala vypracovať nový Požiarny poriadok obce, ktorý bol OZ predložený na schválenie. OZ za preventivára ustanovilo JUDr. Štefana Velikého. Bola stanovená aj nová kontrolná skupina na vykonávanie preventívnych protipožiarnych kontrol v zložení : vedúci kontrolnej skupiny Ján Ondovčák ml., členovia – Marián Kamenský ml., Šatefan Hamorník ml. a Jaroslav Krištan. Na základe zápisnice z vykonanej kontroly obec vypracovala súpis rodinných domov a ostatných budov v obci a zabezpečila školenie členov kontrolnej skupiny preventivárom obce.
8. Rôzne. Starostka informovala poslancov, že dotáciu ktorú obec dostala z MIRRI na opravu miestnych komunikácií je potrebné vyčerpať do 31.03.2022 a zúčtovať do konca Apríla 2022.

Vývoz KO za rok 2021.V roku 2021 bola úroveň vytriedenia KO v obci 43,40%. Obec z vlastných zdrojov dopláca za vývoz odpadu, čo je v rozpore so zákonom. Starostka navrhla prítomným poslancom, že osloví aj iné zberové spoločnosti a na základe predložených cenových ponúk za vývoz sa vyberie vývozca odpadu na nasledujúce roky. Starostka informovala poslancov, že obec ma pod miestnymi komunikáciami nevysporiadane pozemky a to 4 parcely. Poslanci súhlasili s tým, aby starostka oslovila majiteľov týchto parciel s možnosťou odkúpenia obcou na základe znaleckých posudkov.

1. Na záver boli prijaté uznesenia. Starostka poďakovala poslancom za účasť.